David Lloyd (gwleidydd)

Gwleidydd, meddyg teulu o Gymru ac aelod o Blaid Cymru yw'r  Dr David Rees Lloyd a adnabyddir hefyd fel Dai Lloyd (ganed 2 Rhagfyr 1956). Cynrychiolodd Ranbarth Gorllewin De Cymru yng Nghynulliad Cenedlaethol Cymru o 1999 hyd 2011. Dychwelodd i'r Cynulliad ar restr yr un rhanbarth (Rhanbarth Gorllewin De Cymru) yn dilyn Etholiad 2016. Yn Etholiad Senedd Cymru, 2021 sefodd yn anllwyddiannu fel ymgeisydd dros etholaeth Gorllewin Abertawe (etholaeth Senedd Cymru) heb roi ei enw ar y rhestr rhanbarthol.

Roedd Dr Lloyd yn Ysgrifennydd yr wrthblaid dros Ddiwylliant a Seilwaith yn ogystal â bod yn Gadair Grŵp Plaid Cymru yn y Cynulliad a chadair Is-Bwyllgor Iechyd, Gofal a Chwaraeon y Cynulliad. Roedd hefyd yn Gadeirydd y Grŵp Trawsbleidiol ar yr Iaith Gymraeg.senedd.cynulliad.cymru; adalwyd 9 Gorffennaf 2019. Diben y gŵp hwn yw trafod a thynnu sylw at faterion sy'n berthnasol i'r Gymraeg, cydweithio a chynyddu ymwybyddiaeth o unrhyw faterion sy'n sicrhau tegwch iddi, a chynyddu ymwybyddiaeth o unrhyw faterion a all effeithio arni.

Yn y gorffennol, mae wedi siarad dros chwarelwyr y gwaith glo y bu'n eu trin yn ei waith fel meddyg, gan ymladd am gymorth ariannol i'r rhai hynny sy'n dioddef oherwydd effaith y llwch ayb. Mae'n bregethwr lleyg yn ei oriau hamdden ac mae ganddo dri mab.news.bbc.co.uk; adalwyd 9 Gorffennaf 2019.

Addysg
Mynychodd Ysgol Uwchradd Tywyn cyn mynychu Prifysgol Meddygol Cymru, Caerdydd, gan raddio MB BCh yn 1980, MRCGP yn 1989 a Dip. Ther (1995). Fe'i gwnaed yn Gymrawd Anrhydeddus, FRCGP, gan Goleg Brenhinol y Ffisegwyr yn 2001. Mae'n feddyg teulu yn Fforestfach ers 1984.

Cyfeiriadau

Categori:Aelodau Cynulliad Cenedlaethol Cymru 1999–2003
Categori:Aelodau Cynulliad Cenedlaethol Cymru 2003–2007
Categori:Aelodau Cynulliad Cenedlaethol Cymru 2007–2011
Categori:Aelodau Cynulliad Cenedlaethol Cymru 2016–2021
Categori:Genedigaethau 1956
Categori:Gwleidyddion yr 20fed ganrif o Gymru
Categori:Gwleidyddion yr 21ain ganrif o Gymru
Categori:Gwleidyddion Plaid Cymru
Categori:Pobl o Wynedd
Categori:Meddygon o Gymru